open-index/open-wikipedia-markdown huggingface dataset:
NRK P13

**NRK P13** var en norsk radiokanal fra NRK som eksisterte fra 2014 til 2025. Kanalen hadde sin første sending 28. januar 2014 klokken 20. P13 var en musikk-kanal som sendte over DAB+, nettradio og digital-TV. Den ble i 2025 erstattet av NRK P3 Musikk.

Stig Holmer var kanalsjef for kanalen fra oppstarten og fram til høsten 2022 da kanalen var en del av Underholdningsavdelingen i NRK. Kanalen var de første seks årene en underholdningskanal, men fra høsten 2022 ble ble den en musikk-kanal. 

## Historikk

Kanalens kanskje mest kjente program var *[[Radioresepsjonen]]* med Steinar Sagen, Tore Sagen og Bjarte Tjøstheim. Dette programmet gikk tidligere på P3, men ble høsten 2014 overført til P13. Andre programmer i kanalen var ''Tidenes Morgen'', *[[Stjernepose]]* med Totto Mjelde og Kjartan Ericsson, ''Y2K'' med Jørgen Hegstad, *[[Selskapssjuk]]* med Siri Knudsen, *[[Transmission (radioprogram)|Transmission]]* med Espen Omdahl og ''Felbergs loft'' med Thomas Felberg. Shaun Henrik Matheson har de daglige ettermiddagssendingene fra 15 til 17 i programmet ''Shaun''. 

Kjente radiopersonligheter som har vært tilknyttet kanalen er Espen Thoresen, Kari Slaatsveen, Siri Kristiansen, Knut Folkestad, Mari Garås Monsson, Kirsti Falch Nilsen, Ken Wasenius-Nilsen, Guttorm Andreasen og Harald Are Lund.

### Avvikling
Mandag den 1. september 2025 ble kanalen erstattet av NRK P3 Musikk. Konseptendringen kom på bakgrunn av kanalens behov for å møte en ny medievirkelighet. NRKs musikksjef Mats Borch Bugge uttalte at «I en medievirkelighet der KI-generert musikk, kjøpte plasseringer og “liktlydende” topplister dominerer strømmetjenestene, trenger vi en motvekt».

## Målgruppe
NRK P13 ble lansert ble den presentert som: «radiokanalen for de som er for gamle for P3, men som ikke føler seg helt hjemme i P1- eller P2-universet heller».

## Referanser


## Eksterne lenker
*
Mario Curletto

**Mario Curletto** (født 13. september 1935 i Livorno, død 22. desember 2004 i Livorno) var en italiensk fekter som deltok i de olympiske leker 1960 i Roma og 1964 i Roma.

Curletto vant en olympisk sølvmedalje i fekting under Sommer-OL 1960 i Roma. Han var med på det italienske laget som kom på andreplass i lagkonkurransen i florett bak Sovjetunionen. De andre på laget var Alberto Pellegrino, Luigi Carpaneda, Aldo Aureggi og Edoardo Mangiarotti.

## OL-medaljer
* 1960  Roma -  Sølv i fekting, florett lagkonkurranse  Italia

## Referanser


## Eksterne lenker
*
Jürgen Theuerkauff

**Jürgen Theuerkauff** (født 8. september 1934 i Berlin), tysk fekter som deltok i de olympiske leker 1960 i Roma, 1964 i Tokyo og 1968 i Mexico by.

Theuerkauff vant en olympisk bronsemedalje i fekting under Sommer-OL 1960 i Roma. Han var med på det tyske laget som kom på tredjeplass i lagkonkurransen i florett bak Sovjetunionen og Italia. De andre på laget var Jürgen Brecht, Timothäus Gerresheim og Eberhard Mehl.

## Referanser


## OL-medaljer
* 1960  Roma -  Bronse i fekting, florett lagkonkurranse  Tyskland

## Eksterne lenker
*
Guram Kostava

**Guram Georgijevisj Kostava** (1937–2024) var en sovjetisk fekter som deltok i de olympiske leker 1960 i Roma og 1964 i Tokyo.
 
Kostava vant en olympisk bronsemedalje i fekting under Sommer-OL 1960 i Roma. Han var med på det sovjetiske laget som kom på tredjeplass i lagkonkurransen i kårde, bak Italia og  Storbritannia. De andre på laget var Valentin Tsjernikov, Arnold Tsjernusjevisj, Bruno Habārovs og Aleksandr Pavlovskij.

## OL-medaljer
* 1964  Tokyo -  Bronse i fekting, kårde  Sovjetunionen
* 1960  Roma -  Bronse i fekting, kårde lag  Sovjetunionen

## Fotnoter

## Referanser


## Eksterne lenker
*
Ås (huskonstruksjon)

En **ås** eller **takås** er en horisontal bærebjelke som ligger parallelt med mønet. Mønsåsen er åsen som ligger øverst i mønet.

Takkonstruksjoner der åser alene bærer taktroet, kalles åstak. De var vanlige i eldre byggeskikk bl.a. på Østlandet og i Trøndelag, mens sperretak var mest utbredt på Vestlandet. Åstak benyttes fremdeles i hytter og andre tradisjonelle bygninger, gjerne i hus av lafteverk og oftest kombinert med torvtekking. Takåser i sin enkleste form er av rundtømmer lagt på utvendige gavlvegger, på tverrvegger eller på sperrebukker. På hus med rene åstak blir all taklast båret av gavlvegger og eventuelle tverrvegger.

I mange bygder bruktes en kombinasjon av ås- og sperretak, med sperrer som spente fra mønsåsen til langveggene. Andre steder ble sperrene understøttet av en mønsås og to sideåser. Begge disse byggemåtene fordeler taklasten nokså likt mellom både langvegger og gavlvegger, noe som kan bidra til å motvirke setninger.

Som åser benyttes nå også firkanttømmer som er understøttet av sperrer med stor innbyrdes avstand og av gavlvegger.

## Litteratur
*
Adelheid Schmid

**Adelheid «Heidi» Schmid** (født 5. desember 1938 i Klagenfurt i Østerrike), tysk fekter som deltok i de olympiske leker 1960 i Roma, 1964 i Tokyo og 1968 i Mexico by.

Schmid ble olympisk mester i fekting under Sommer-OL 1960 i Roma. Hun vant den individuelle konkurransen i florett for damer foran Valentina Rastvorova fra Sovjetunionen og Maria Vicol fra Romania.

## OL-medaljer
* 1960  Roma -  **Gull** i fekting, florett damer  Tyskland
* 1964  Tokyo -  Bronse i fekting, florett lag, damer  Tyskland

## Eksterne lenker
*
Bernard Beuken

**Bernard Beuken** (født 28. februar 1971) er en belgisk tidligere fotballspiller. Beuken, som var forsvarsspiller, hadde en karriere i Belgia, før han i 1996 gikk til Malmö FF.

## Referanser


## Eksterne lenker
*
Maria Vicol

**Maria Vicol** (født 17. oktober 1935 i București, død 13. mars 2015) var en rumensk fekter som deltok i De olympiske leker i 1960 i Roma, 1964 i Tokyo og 1968 i Mexico by.

Vicol vant en olympisk bronsemedalje i fekting under Sommer-OL 1960 i Roma. Hun kom på tredjeplass i den individuelle konkurransen i florett for damer bak Adelheid Schmid fra Tyskland og Valentina Rastvorova fra Sovjetunionen.

## OL-medaljer
*1960  Roma -  Bronse i fekting, florett damer  Romania
*1968  Mexico by -  Bronse i fekting, florett lag, damer  Romania

## Referanser


## Eksterne lenker
*
Andreas Hollingen

**Andreas Hollingen** (født 1994) er en norsk fotballtrener og tidligere fotballspiller som er fysisk trener for .   

Hollingen var på utlån ut 2015-sesongen fra , og overgangen ble gjort permanent i januar 2016. Han har tidligere vært på utlån fra Molde til Hamarkameratene i 2014-sesongen.

## Referanser


## Eksterne lenker
* 
* Spillerprofil hos Fotball.no
* Spillerprofil hos Altomfotball.no
Paul Bosvelt

**Paul Bosvelt** (født 26. mars 1970 i Doetinchem) er en nederlandsk tidligere fotballspiller.

Bosvelt begynte med amatørklubben SC Doesburg, men fikk kontrakt hos Go Ahead Eagles. Der ble han til 1994, og deretter dro han til FC Twente. Han ble hos FC Twente i tre sesonger før han i 1997 spilte for Feyenoord Rotterdam.

Hos Feyenoord ble han raskt del av startoppstillingen, og i sine seks sesonger der vant han Eredivisie i 1999 og UEFA-cupen i 2002. I 2003 flyttet han til Manchester City, og spilte der i to år. før han avsluttet med SC Heerenveen.

Han spilt 24 landskamper or , inkludert EM i fotball 2004.

## Referanser

## Eksterne lenker
* 
*
Györgyi Marvalics

**Györgyi Marvalics** (født 1. desember 1924 i Nagykanizsa, død 18. juli 2002) var en ungarsk fekter som deltok i de olympiske leker 1960 i Roma.

Marvalics vant en olympisk sølvmedalje i fekting under Sommer-OL 1960 i Roma. Hun var med på det ungarske laget som kom på andreplass i lagkonkurransen i florett for damer bak Sovjetunionen. De andre på laget var Ildikó Rejtő, Magdolna Nyári, Katalin Juhász og Lídia Dömölky.

## OL-medaljer
* 1960  Roma -  Sølv i fekting, florett lag, damer  Ungarn

## Referanser


## Eksterne lenker
*
Tomas Ražanauskas

**Tomas Ražanauskas** (født 7. januar 1976 i Vilnius) er en litauisk tidligere fotballspiller, og nåværende fotballtrener. Ražanauskas er nå assisterende manager for den latviske klubben FK Daugava Riga i Virslīga.

Ražanauskas, som var midtbanespiller i sin aktive karriere, spilte landslagsfotball for Litauen fra 1995 til 2011.

## Meritter
### Litauen
* Baltisk Cup: 1996

## Referanser


## Eksterne lenker
*
Henrik Larsen

:*For skytteren, se [[Henrik Larsen (skytter)]].*

**Henrik Larsen** (født 17. mai 1966 i Lyngby) er en tidligere dansk fotballspiller. I perioden 1989–1996 spilte han 39 landskamper og scoret fem mål, tre av dem under EM i fotball 1992 i Sverige. To av dem kom i semifinalekampen mot , der han scoret begge Danmarks mål i 2–2-kampen. Han scoret også Danmarks første mål i straffesparkkonkurransen. Det siste målet i spilletid kom i 2–1-seieren i gruppespillet mot .

Han spilte i Taarbæk IF, Lyngby Boldklub og FC København og i SC Pisa og i Aston Villa.

Han har tidligere vært landslagsstrener for .

## Klubber som spiller
* 1985–1990: Lyngby Boldklub
* 1990–1993: SC Pisa Calcio
* 1993: Aston Villa
* 1993–1994: Waldhof Mannheim
* 1994–1996: Lyngby Boldklub
* 1996–1999: FC København

## Klubber som trener
* 2000–2002: Ølstykke FC
* 2002–2005: Landslagsstrener for 
* 2006: Holbæk B&I
* 2006–2008: Køge Boldklub
* 2008–2009: Lyngby Boldklub
* 2009: Assistenttrener i Randers FC

## Referanser


## Eksterne lenker
* 
*
Igor Sypniewski

**Igor Sypniewski** (1974–2022) var en polsk tidligere fotballspiller.

## Klubbkarriere
Sypniewski startet sin karriere i ŁKS Łódź, og i denne klubben spilte han flere sesonger i de to øverste divisjonene i det polske seriesystemet. Sypniewski spilte også flere sesonger i den greske Superligaen, da han spilte for Kavala, Panathinaikos og OFI Kreta. Sypniewski spilte også i UEFA Champions League med Panathinaikos.

Våren 2003 signerte Sypniewski kontrakt med svenske Halmstad, hvor han scoret ni mål på 13 kamper, før han ble slått ut av sykdom. Sypniewski gikk gratis til Malmö FF i forkant av 2004-sesongen. Malmö FF sa opp kontrakten hans midtveis i sesongen, og han gikk etter hvert til Trelleborgs FF. Sypniewski vendte senere tilbake til Polen, før han avsluttet karrieren i Bunkeflo.

## Landslagsspill
Sypniewski står notert med to landskamper for Polen, fra henholdsvis 1999 og 2001.

## Referanser


## Eksterne lenker
* 
* «Igor Sypniewski», profil på national-football-teams.com
Den magiske fingeren

***Den magiske fingeren*** (originaltittel *The Magic Finger*) er en barnebok skrevet av Roald Dahl fra 1966. Den handler om en jente som har en magisk finger. Når hun blir sint putrer det inni fingeren hennes, og merkelige ting kan skje. Hun aner ikke hvordan hun gjør det, men har hatt det helt siden hun ble født.

Boken ble illustrert av Pat Marriott, Tony Ross, og Quentin Blake.

## Handling
The Magic Finger er fortalt av en ikke-navngitt åtte år gammel jente (uttrykt av Anne Clements i Storbritannia) som vokser opp på en gård på den engelske landsbygda, vegg i vegg med Gregg-familien som har en lidenskap for å jakte på dyr og fugler. Hennes magiske finger var en evne jenta har, som aktiveres utilsiktet hver gang hun blir veldig irritert: fingeren kan på egen hånd skyte ut en stråle av elektrisk energi, som tilsynelatende oppsøker den som har gjort jenta sint - med uforutsigbare konsekvenser. En dag ser jenta herr Gregg og hans to sønner Philip og William (på 8 år og 11 år) komme hjem fra en jakt, med en hjort som de nettopp har drept - og de gjør narr av henne. 

I raseri bruker hun fingeren sin på hele Gregg-familien: så våkner de neste morgen og oppdager at de har krympet til størrelsen på fugler . De har også utviklet vinger, i stedet for vanlige armer. Når de forsøker ut de nye vingene sine, flyr Gregg-familien ut av hjemmet sitt. Men huset deres blir umiddelbart blir okkupert av fire ender på størrelse med menneskelige hender. Gregg-familien blir derfor tvunget til å bygge et rede i et gammelt tre for natten. Morgenen etter oppdager Gregg-familien at, i en stor reversering av vanene deres, holder tre av endene holder familiens jaktgevær. Desperat overtaler herr og fru Gregg endene til ikke å skyte dem, men andemoren håner dem for familiens forkjærlighet for å skyte - spesielt dagen før, når de skjøt alle 6 av andas dyrebare barn. 

Herr Gregg går med på å ødelegge alle 3 våpnene med en stor hammer, og sverger å aldri skade en annen and, hjort eller andre dyr igjen. De fire endene reiser deretter tilbake mot innsjøen hvor de tidligere bodde. Deretter oppdager Gregg-familien at de er tilbake til det normale, og at de har fått hjemmet sitt tilbake. Den 8 år gamle jenta kommer innom gården til Gregg-familien igjen, og oppdager at familien (som har forandret etternavnet sitt til Egg) har endret helt og fullt. De tar nå godt vare på fuglene, isteden for å drepe eller skade dyr. Samtidig som Philip og William forteller jenta hele historien deres, tiltrekker lyden av skuddveksling i det fjerne jentas oppmerksomhet. Hun kjenner derfor den magiske fingeren sin lade seg opp igjen.

## Norske utgaver
Boken er utgitt på norsk på Gyldendal og Gyldendal Tiden med norsk oversettelse ved Tor Edvin Dahl.

## Eksterne lenker
*Den magiske fingeren (1990) ISBN 8205186723
*Andre utgave (1997) ISBN 8247800837
Joseph Dietzgen

**Joseph Dietzgen** (født 9. desember 1828 i Blankenberg i Tyskland, død 15. april 1888 i Chicago i USA) var en tysk filosof.

Dietzgen var garver og skaffet seg ganske omfattende kunnskaper ved selvstudier. Som kunnskapsteoretiker tok Dietzgen et strengt empirisk standpunkt og fornektet eksistensen av en ting i seg selv. Hans etikk var sosiologisk orientert, i sin oppfatning av samfunnutviklingen sluttet han seg til Karl Marx materialistiske historiefilosofi. I sosialismen så han arvtakeren til de gamle religiøse livssyn. Blant hans skrifter er *Das Wesen der menschlichen Kopfarbeit* (1869). Etter hans død ble *Die Religion der Sozialdemokratie* (1895) utgitt.

## Referanser


## Kilder
* *[[Svensk uppslagsbok]]*. Malmö 1931.

## Eksterne lenker
* 
* 
* Josef Dietzgen Internet Archive (engelsk)
* August Thalheimer: Josef Dietzgen (1928)
* Slekten til Josef Dietzgen
* ''Vera Dietzgen Feldmann on Josef Dietzgen (1828–1888) and the Dietzgen Family. A Family Perspective on a German Socialist Philosopher''
* Dietzgen Family History Page omfatter intervju med Dietzgens barnebarn og en 145 siders avskrift av Dietzgens korrespondanse med sin sønn 1880-84
*  Joseph Dietzgens filosofi
* Eugene Dietzgen Corporation historieside
Leen Vente

**Leendert Roelof Jan «Leen» Vente** (1911–1989) var en nederlandsk fotballspiller. Vente spilte hele sin karriere i Rotterdam, først for lokallaget Neptunus, og så for Feyenoord Rotterdam. Han var med på laget som spilte den åpningskampen på De Kuip.

For  spilte Vente 21 kamper og scoret 19 mål. Han spilte for Nederland under VM i 1934 og VM i 1938.

## Referanser


## Eksterne lenker
*
Skjern Å nasjonalpark

**Skjern Å nasjonalpark** er et avbrutt prosjekt for en nasjonalpark i Danmark. Den ble utpekt som nasjonalpark 17. januar 2008 av miljøminister Troels Lund Poulsen, men planene ble oppgitt igjen i mars 2012.

## Parkens geografiske område
Skjern Å nasjonalpark var planlagt å omfatte et område på rundt  hektar, hvorav  hektar er natur og skog, og  hektar er kulturlandskap med landbruksområder. Området ligger i Ringkøbing-Skjern kommune og Herning kommune, i Region Midtjylland.

Nasjonalparkens hovedområder skulle være to Natura 2000-områder: Naturområder på  langs Skjern Å og de nyetablerte Skjern Enge, som er Nordeuropas største naturgjenoppretningsprosjekt, samt Danmarks største hede, Borris Hede på rundt  hektar.

Også områder langs Skjern Ås sideelver var del av prosjektet. Mot nord et område langs Ganer Å og Bundsbæk møllebæk opp til Dejbjerg plantage og Dejbjerg hede nord for byen Skjern, samt områder langs Vorgod Å opp til Ejstrup hede nordvest for byen Troldhede. Mot øst langs Skjern Å skulle nasjonalparken gå opp forbi Sønder Felding til Arnborg. Sør for Borris hede fortsatte området langs Omme Å, forbi Hoven, og inkluderer Hårkær plantage og Påbøl plantage. Nesten ute ved Ringkøbing Fjord, sør for Skjern Å, var Lønborg hede også en del av nasjonalparkprosjektet.

## Planene oppgitt
Forslaget om Skjern Å nasjonalpark var på offentlig høring våren 2011. Flere høringssvar pekte på at Ramsarområdet i den sørlige del av Ringkøbing Fjord (herunder fuglereservatet Tipperne og Værnengene) burde være en del av nasjonalparken. Den 1. juli 2011 besluttet partiene bak nasjonalparkloven å undersøke denne muligheten.
 
Ringkøbing-Skjern kommune avviste imidlertid en utvidelse av nasjonalparken. Dansk Folkeparti sluttet seg til dette synspunktet. Den 23. mars 2012 besluttet partiene i Folketinget å gi opp opprettelsen av Skjern Å nasjonalpark.

## Referanser


## Eksterne lenker
* Skjern Å Info Hjemmeside for prosjektet.
Willie Toweel

**Willie Michael Toweel** (1934–2017) var en sørafrikansk bokser som deltok i De olympiske leker i 1952 i Helsingfors.
 
Toweel vant en olympisk bronsemedalje i boksing under OL 1952 i Helsingfors. Han kom på delt tredjeplass i den letteste vektklassen, fluevekt opp til 51 kg. Han tapte semifinalen til Nathan Brooks fra USA. Begge tapende semifinalister fikk bronsemedalje.
 
## OL-medaljer
*  1952  Helsingfors -  Bronse i boksing, fluevekt, menn  Sør-Afrika

## Referanser


## Eksterne lenker
* 
*
Katalin Juhász

**Katalin Juhász-Nagy** (født 24. november 1932 i Hódmezővásárhely), ungarsk fekter som deltok i de olympiske leker 1960 i Roma og 1964 i Tokyo.

Juhász vant en olympisk sølvmedalje i fekting under Sommer-OL 1960 i Roma. Hun var med på det ungarske laget som kom på andreplass i lagkonkurransen i florett for damer bak Sovjetunionen. De andre på laget var Györgyi Marvalics, Magdolna Nyári, Lídia Dömölky og Ildikó Rejtő.

## OL-medaljer
* 1964  Tokyo -  **Gull** i fekting, florett, damer  Ungarn
* 1960  Roma -  Sølv i fekting, florett lag, damer  Ungarn

## Referanser


## Eksterne lenker
*
John McNally

**John McNally** (født 3. november 1932 i Belfast), irsk bokser som deltok i de olympiske leker 1952 i  Helsingfors.

McNally vant en olympisk sølvmedalje i boksing under OL 1952 i Helsingfors. Han kom på andreplass i den nest letteste vektklassen, bantamvekt opp til 54 kg. Han beseiret Gang jun-Ho fra Sør-Korea i semifinalen men tapte finalen til  Pentti Hämäläinen fra Finland. 
## OL-medaljer
* 1952  Helsingfors -  Sølv i boksing, bantamvekt, menn  Irland.

## Referanser


## Eksterne lenker
*
Gennadij Garbusov

**Gennadij Varfolomejevitsj Garbuzov** (russisk: ; født 11. september 1930 i Moskva, død 21. oktober 2009) var en sovjetisk bokser som deltok i de olympiske leker 1952 i Helsingfors.

Garbusov vant en olympisk bronsemedalje i boksing under OL 1952 i Helsingfors. Han kom på delt tredjeplass i den nest letteste vektklassen, bantamvekt opp til 54 kg. Han tapte semifinalen til Pentti Hämäläinen fra Finland. Begge tapende semifinalister fikk bronsemedalje. 
 
## OL-medaljer
*  1952  Helsingfors -  Bronse i boksing, bantamvekt, menn  Sovjetunionen

## Eksterne lenker
*
Siobhan Dowd

**Siobhan Dowd** (født 4. februar 1960 i London, død 21. august 2007 i Oxford) var en britisk barnebokforfatter og litteraturarbeider. Hun utga to bøker i sin levetid, og to bøker ble utgitt posthumt. Den posthume *Bog child* mottok Carnegie Medal in Literature for . Hun hadde også ideen til *[[Monsteret kommer]]*, en bok som etter hennes død ble fullført av Patrick Ness og som også vant Carnegie Medal.

## Liv
Hun ble født i London, i en irsk familie, og gikk på katolsk barneskole før hun studerte ved universitetene i Oxford og Greenwich. Fra 1984 arbeidet hun for menneskerettighetsorganisasjonen PEN; dette førte henne til New York, hvor hun arbeidet sju år som programdirektør for PENs *American Center's Freedom-to-Write Committee*. I denne tiden ble hun kåret av som en av «top 100 Irish-Americans» av tidsskriftet Irish-America Magazine og flyselskapet Aer Lingus. Etter hjemkomsten til England fortsatte hun arbeidet for PEN, og andre menneskerettighetssaker.

Hun debuterte som forfatter i 2006, og døde i 2007 etter tre års kamp mot brystkreft. Hun var gift to ganger, først med irlenderen Mial Pagan, og i 2004 med bibliotekaren og musikeren Geoff Morgan. Etter hennes død er det opprettet en stiftelse som forvalter inntektene fra forfatterskapet til veldedige formål.

## Bøker

Mens hun var ansatt i PEN redigerte hun to novelleantologier, og i 2004 bidro hun selv til antologien *Skin Deep*, en samling noveller for ungdom om rasisme.

Debutboka *A Swift Pure Cry* (2006) skildrer femtenåringen Shell; hun lever i Cork, Irland i 1984 i et miljø preget av fattigdom, alkoholisme, tenåringsgraviditeter og moralsk hykleri. Boka vant Branford Boase Award og ble kortlistet til flere andre priser. *The London Eye Mystery* (2007) var hennes første manuskript, men ble lagt bort en stund. I denne barnedetektivromanen må Ted, som preges av Aspergers syndrom, løse mysteriet med at fetteren Salim blir borte.

Den posthume utgivelsen *Bog child* (2008) foregår i Nord-Irland på 1980-tallet, med konflikten i landet som bakteppe og delhandling. Fergus er både kurér for IRA og blir vitne til utgravingen av en 2&nbsp;000 år gammelt myrlik. Hennes fjerde bok *Solace of the Road* utkom i 2009.

Hennes bokidé *[[Monsteret kommer]]* ble fullført etter hennes død av forfatteren Patrick Ness og illustratøren Jim Kay.

På norsk finnes bare *Monsteret kommer*.

## Referanser

## Eksterne lenker
*
Will Arnett

**William Emerson «Will» Arnett** (født 4. mai 1970) er en canadisk skuespiller kjent for sine roller som George Oscar «Gob» Bluth II i Fox-serien *[[Arrested Development]]* og Devon Banks i NBC-serien *[[30 Rock]]*. Han er også stemmen til Bojack Horseman i Netflix-serien med samme navn.

## Privatliv
I 1994 giftet Arnett seg med skuespilleren Penelope Ann Miller, men de skilte seg i 1995. I 2000 begynte han å date komikeren og skuespilleren Amy Poehler. Han flyttet til New York i 2001, da Poehler begynte å spille i komiserien *[[Saturday Night Live]]*. De giftet seg 29. august 2003. De fikk to barn sammen før de skilte seg i september 2012.

## Utvalgt filmografi

## Referanser


## Eksterne lenker
* 
* Will Arnett på Twitter
Pentti Hämäläinen

**Pentti Olavi Hämäläinen** (født 19. desember 1929 i Kotka, død 11. desember 1984 i Kotka) var en finsk bokser som deltok i de olympiske leker 1952 i Helsingfors og 1956 i Melbourne.
     
Hämäläinen ble olympisk mester i boksing under OL 1952 i Helsingfors. Han vant den nest letteste vektklassen, bantamvekt opp til 54 kg. Han beseiret Gennady Garbusov fra Sovjetunionen i semifinalen og irske John McNally i finalen.

## OL-medaljer
* 1952  Helsingfors -  **Gull** i boksing, bantamvekt, menn  Finland
* 1956  Melbourne -  Bronse i boksing, fjærvekt, menn  Finland

## Referanser


## Eksterne lenker
*
Australian Open 2014

**Australian Open 2014** er en tennisturnering som blir avviklet i Melbourne Park i Melbourne i den australske delstaten Victoria i perioden 14. til 26. januar 2014. Turneringen er den 102. gangen Australian Open avholdes og årets første «Grand Slam»-turnering. 
## Menn
### Åttendedelsfinaler

### Kvartfinaler

### Semifinaler

### Finale

## Damer
### Åttendedelsfinaler

### Kvartfinaler

### Semifinaler

### Finale

## Double
### Menn

### Damer

### Mixeddouble
Hubert Ramsey

**Hubert Walter Ramsey** (født 1874 i Tottenham i London, død 1968) var en britisk lacrossespillere som deltok i de olympiske leker Sommer-OL 1908 i London.

Ramsey vant en olympisk sølvmedalje i lacrosse under Sommer-OL 1908 i London. Han var med på det britiske laget som kom på andreplass i lacrosse bak Canada. Det var kun to lag med i turneringen så det ble kun spilt en kamp, finalen, som Storbritannia tapte med 10-14 til Canada.

## OL-medaljer
* 1908  London  - Sølv i lacrosse  Storbritannia

## Referanser


## Eksterne lenker
*
Shaw Organisation

**Shaw Organisation** er en filmdistributør og en kinokjede grunnlagt av Runme Shaw og hans yngre bror Run Run Shaw i 1925 i Singapore, opprinnelig for å distribuere filmer fra Shaw-brødrenes Tianyi Film Company (også kalt *Unique*) i Shanghai. Run Run Shaw flyttet senere til Hongkong på 1950-tallet for å drive Shaw Brothers Studio.

## Kinoer
Selskapet drev ettsals kinoer til slutten av 1980-tallet, da de bestemte seg for å bygge ''cineplex''er for bedre fleksibilitet mellom forskjellige filmsjangre.  De første cineplexes var *Prince* og *Jade* i *Shaw Towers*, åpnet i februar1988.

Dsa det var på høyden drev selskapet kinoer og fornøyelsesparker i Singapore, Malaysia og på Borneo, med avleggeren Shaw Brothers Studio i Hongkong som forsynte kinoene med innhold.

I dag (2014) driver selskapet 47 finoscener på syv cineplaxanlegg i Singapore, og to under bygging.

## Eksterne lenker
* https://web.archive.org/web/20071210033146/http://www.variety.com/vstory/VR1117466324.html?categoryid=38&cs=1
Jules Clévenot

**Jules Clévenot** (født 20. august 1876, død 1939) var en fransk sportsutøver som deltok i de olympiske leker 1900 i Paris.

Clévenot vant en olympisk bronsemedalje i vannpolo under Sommer-OL 1900 i Paris. Sju lag var med i vannpoloturneringen, fire franske og Tyskland, Storbritannia og Belgia stilte med et lag hver. Clévenot spilte på det franske laget *Pupilles de Neptune de Lille* som tapte semifinalen med 1-10 til *Osborne Swimming Club* fra Storbritannia. Begge tapende semifinalelagene fikk bronsemedaljer. 

## OL-medaljer
* 1900  Paris  - Bronse i vannpolo,  Frankrike

## Referanser


## Eksterne lenker
*
Kongernes Nordsjælland nasjonalpark

**Kongernes Nordsjælland nasjonalpark** er en dansk nasjonalpark innviet i mai 2018. Parken omfatter noen av Danmarks artsmessig mest mangfoldige løvskoger, blant annet Gribskov, men også Esrum Sø og Arresø. Den er med et areal på ca. 26&nbsp;250 hektar den neststørste nasjonalparken i Danmark.

Området ble i 2008 utpekt til kommende nasjonalpark. Opprinnelig antok man at opprettelsen ville bli påbegynt i 2009, men forberedelsene tok lengre tid enn forventet. Den 11. desember 2012 besluttet partiene bak nasjonalparkloven, at prosessen rundt *Nationalpark Kongernes Nordsjælland* skulle gjenopptas. Opprettelsen av nasjonalparken ble vedtatt i desember 2017.

## Se også
* Parforsejaktlandskapet på Nord-Sjælland

## Referanser


## Eksterne lenker
*
Filosofiåret 1828

**Filosofiåret 1828** er en oversikt over hendelser, utgivelser og personer med tilknytning til filosofi i 1828.

## Hendelser

## Publiseringer

## Fødsler

## Dødsfall

## Referanser


## Se også
*Filosofi på 1800-tallet
Frederic von Rosenberg

**Frederic «Hans» von Rosenberg** (født 26. desember 1874 i Berlin, død 30. juli 1937 i Fürstenzell i Landkreis Passau) var en tysk jurist, diplomat og politiker. Han var fra 1922 til 1923 riksutenriksminister i Wilhelm Cunos regjering.

## Liv
Rosenberg var sønn av generalmajor Johann von Rosenberg. Han gikk på Friedrich-Wilhelms-Gymnasium i Berlin, Stadtschule i Wismar, Großherzogliche Gymnasium i Neustrelitz og Wilhelms-Gymnasium i Königsberg. Etter gymaset (abitur) studerte han i Bonn, Genève og ved Humboldt-universitetet i Berlin. I Bonn ble han medlem av studentforeningen Corps Borussia Bonn. Senere var han diplomat i Antwerpen og Berlin. Han var fra 1918 til 1919 leder av politisk avdeling i Tysklands utenriksministerium, fra 1920 til 1921 var han tysk sendeman i Wien og fra 1921 til 1922 tysk sendemann i København.

Han ble 22. november utnevnt som utenriksminister i regjeringen Cuno. Regjeringen gikk av i august 1923 og von Rosenberg ble i 1924 sendemann i Stockholm. Han var fra 1933 til 1935 ambassadør i Ankara.

## Referanser
William Attrill

**William Dunbar Attrill** (født 1868, død 1939) var en britisk cricketspiller som deltok i de olympiske leker 1900 i Paris.

Attrill var med på det franske cricketlaget *Union des Sociétés Françaises de Sports Athlétiques* som tapte finalen til det britiske laget *Devon & Somerset County Wanderers* med 104-262, en finale som gikk over to dager. Det var flere britiske cricketspillere på det franske laget. Cricket var med som en del av verdensutstillingen i Paris og det var først tolv år senere, i 1912 at Den internasjonale olympiske komité besluttet at cricketkampen, det var kun en kamp som ble spilt, inngikk som en del av det olympiske programmet. Det er eneste gangen cricket har vært med som olympisk sport. 

## OL-medaljer
* 1900  Paris -  Sølv i cricket,  FRA

## Referanser


## Eksterne lenker
*
Manuel Poppinger

**Manuel Poppinger** (født 19. mai 1989 i Innsbruck) er en østerriksk skihopper.

Han debuterte i verdenscupen i skihopping i Bischofshofen den 6. januar 2011, og tok sitt første verdenscuppoeng i Kulm 11. januar 2014. Hans beste plassering i verdenscupen er en 8.-plass fra Kulm 12. januar 2014, som også hans eneste topp 10-plassering.

## Referanser


## Eksterne lenker
*
Gaston Aumoitte

**Gaston Achille Louis Aumoitte** (født 19. desember 1884 i Hanoi, død 30. desember 1957 i Sainte-Foy-la-Grande) var en fransk krokketspiller som deltok i de olympiske leker 1900 i Paris.

Han ble olympisk mester i krokket to ganger under 1900 i Paris. Han vant både én kule- og doubleturneringen. I doubleturneringen var det kun et lag påmeldt;  Gaston Aumoitte / Georges Johin så de ble olympiske mestere uten kamp.

## OL-medaljer
* 1900  Paris  - **Gull** i krokket, single én kule    Frankrike
* 1900  Paris  - **Gull** i krokket, double  Frankrike

## Referanser


## Eksterne lenker
*
Bohuslav Sobotka

**Bohuslav Sobotka** (født 23. oktober 1971 i Telnice) er en tsjekkisk sosialdemokratisk politiker. Han ble den 17. januar 2014 utnevnt til statsminister av president Miloš Zeman. Han var statsminister til desember 2017.

## Bakgrunn
Sobotka studerte fra 1991 til 1995 juss ved Masaryk-universitetet i Brno.

## Politisk karriere
Sobotka gikk med i det sosialdemokratiske partiet, Česká strana sociálně demokratická (ČSSD), i 1989. Han var aktiv i partiet i Brno og har siden 2003 sittet i pariets ledelse på riksplan. Han ble partiformann i 2011.
	
I 1996 ble Sobotka første gang innvalgt i deputertkammeret. Han ble gjenvalgt i 1998 og 2002. Han ble regjeringsmedlem i 2002 og var finansminister til 2006. Fra 2005 til 2006 var han også visestatsminister. Etter å ha gått ut av regjeringen vant han i 2006 og 2010 gjenvalg til deputertkammeret.

Sobotka fikk i januar 2014 regjeringsoppdrag. Regjeringen hans er en sentrum-venstre-koalisjon bestående av Česká strana sociálně demokratická, det kristendemokratiske partiet Křesťanská a demokratická unie – Československá strana lidová og ANO 2011.

## Referanser


## Eksterne lenker
* 
*
Skogul

**Skogul**, (norrønt: *Skøgul*) er en av valkyrjene i norrøn mytologi. Valkyrjenes oppgave var blant annet å velge ut hvilke krigere som skulle dø i strid, og å bringe de døde einherjene til Valhall hvor de, etter norrøn tro, fikk et evig liv sammen æsene. Valkyrjen Skogul hadde også oppgaven å bære øl til einherjene.

Hun nevnes i Edda-diktet Voluspå:

:*Såg ho valkyrjer*
:*vidan komne*
:*greidde te ride*
:*åt gudetjodi.*
:*[[Skuld]] ho heldt skjold,*
:*Skogul var med,*
:*Gunn, Hild, [[Gondul]]*
:*og Geirskogul.*

Skogul nevnes også blant valkyrjene i Edda-diktet Grimnesmål:

:*[[Hrist og Mist]] skal*
:*horn mig bære,*
:*[[Skjeggjold]] og Skogol,*
:*[[Hild (valkyrje)|Hild]] og [[Trud|Thrud]],*
:*Hlokk og Herfjotor,*
:*Goll og Geironol,*
:*Randgrid og Raadgrid*
:*Og Regenleiv,*
:*de bær’ einherjer øl.*

Skogul er brukt i flere kjenninger i den norrøne skaldediktningen. For eksempel «*dyn Skǫglar*», Skoguls larm som en omskriving av kamp, kampgny og «*Sköglar veðr*», Skoguls vind det vil si kampen.

Skogul og Geirskogul som nevnes i Voluspå antas å være den samme valkyrjen.

## Referanser
Hamburg-Altona stasjon

**Hamburg-Altona stasjon** er med 100&nbsp;000 reisende/dag en av Hamburgs viktigste stasjoner. Den blir betjent av S-Bahn, regiontog og nasjonale og internasjonale fjerntog. I tillegg er den en av Tysklands syv terminaler for internasjonale biltog.

Den første stasjonen i Altona ble bygd 1844 rett ovenfor bakken ned til Elben. Linjen Altona-Kiel var den første danske jernbane fordi Holstein på den tiden lå under den danske kongen. I løpet av 1880-årene hadde trafikken vokst så sterkt at en større stasjon hadde blitt nødvendig. Bebyggelsen i området hadde imidlertid også vokst slik at den eksisterende stasjonen ikke kunne utvides. Derfor ble det vedtatt å bygge en ny stasjon rundt 500 m lenger mot nord, denne ble åpnet i 1898, og dagens stasjon befinner seg også her.

Da den underjordiske City-S-Bahn ble bygd 1979 ble den opprinnelige stasjonen fra 1898 erstattet av en ny bygning.

## Referanser
Qweilbeh

**Qweilbeh** (arabisk:  قويلبة) er det moderne navnet på den historiske hellensk-romerske byen **Raphana** eller **Abila** (gresk: Ἄβιλα) /  **Abila Dekapoleos** (eller *Abila i Dekapolis*). For en tid het den også **Selevkia** (gresk: Σελεύχεια, også transkribert som *Seleuceia*, *Seleukeia*, og *Seleukheia*). 

Stedet ble tilføyd på UNESCOs verdensarvsliste i 2001.
## Historie
Stedet har vært bebodd siden bronsealderen. Byen ble erobret av seleukidene under kong Antiochos III cirka år 218 f Kr., og havnet under Romerriket under keisere Pompeius cirka 60-tallet f Kr. 

Byen er formodentlig identisk med den bibelske byen **Rafon** (*Raphon*, Ῥαφών), nær hvor den ammonnittiske feltherren Timotheos ble i 160-årene f.Kr. beseiret av Judas Makkabeus (1 Makk 5,37). 

Byen tilhørte Dekapolis, nær Hieromaxelven. Den befant seg i området hvor landsbyen Hartha er i dag, omkring 13 km nord-nordøst for Irbid i Jordan. Den var hovedstad i distriktet Abilene, der tetrarken Lysanias på et tidspunkt var regent.

Byen var garnisonsby for  de romerske legioner Legio III ''Gallica'' og Legio XII ''Fulminata''. I mai 218 e.Kr. innledet Heliogabalus sitt opprør her, et opprør som endte med at han ble Romerrikets keiser.

Den blomstret som by under Det bysantinske rike.

## Arkeologi
Den historiske byen Abila er et arkeologisk funnsted cirka 95&nbsp;km nord for Jordans hovedstad Amman i ''muhafazah'' Irbid.

## Antikke kilder
* Plinius den eldre: *[[Naturalis Historia]]* 5.74
* Flavius Josephus: *[[Antiquitates Judaicae]]* XII,8,4

## Litteratur
* Georg Beer i *Paulys Realencyclopädie der classischen Altertumswissenschaft* (RE). Band I A,1, Stuttgart 1914, Sp. 232–Raphana 2).

## Referanser

## Eksterne lenker
* 
* UNESCO verdensarv Abila
* om Abila
Bøen skole

**Bøen skole** var en tidligere folkeskole i Andebu i Sandefjord kommune i Vestfold. Skolen ble bygd i 1892 og fungerte som skole fram til 1965, da den nye Høyjord skole åpnet. Etter dette er bygningen brukt som grendehus.

## Referanser
Grace Carter

**Grace Carter** (født 10. august 1989) er en britisk volleyballspiller. Hun representerte landet sitt under Sommer-OL 2012 i London, der hun endte på niendeplass med det britiske landslaget.

## Referanser


## Eksterne lenker
*
Chondrorrhina

***Chondrorrhina*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
Middelsstore, svarte gullbasser uten metallglans. Hannen mangler horn på hodet. Kroppen er jevnt og nokså kraftig punktert, dekkvingene har et gult tverrbånd eller mer omfattende, gulaktige tegninger.

## Utbredelse
Slekten er utbredt i tropisk Afrika.

## Systematisk plassering
Inndelingen av denne gruppen har variert mye. Ofte blir noen av artene ført til slekten *[[Taeniesthes]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *Chondrorrhina* Kraatz, 1880
******** Underslekten *Chondrorrhina* (i snever forstand)
********* *[[Chondrorrhina abbreviata]]* (Fabricius, 1792)
********* *[[Chondrorrhina distincta]]* Neervoort van de Poll, 1886
********* *[[Chondrorrhina trivittata]]* (Schaum, 1841)
******** Underslekten *[[Plaesiorrhinella]]* Krikken, 1984
********* *[[Chondrorrhina inexspectata]]* Camiade, 2015
********* *[[Chondrorrhina mediana]]* (Westwood, 1842)
********* *[[Chondrorrhina picina]]* Schauer, 1938
******** Underslekten *[[Taeniesthes]]* Kraatz, 1880
********* *[[Chondrorrhina collinsi]]* Allard, 1992
********* *[[Chondrorrhina picturata]]* (Harold, 1878)
********* *[[Chondrorrhina specularis]]* (Gerstaecker, 1867)

## Kilder
* Liste over artene

## Eksterne lenker
* Bilder av noen arter
*
Aniara (andre betydninger)

**Aniara** kan referere til:
* Aniara, et episk dikt av Harry Martinson
** Aniara (opera), en opera basert på Martinsons dikt
* Aniara (Bjørnstad-album), et musikkalbum av Ketil Bjørnstad inspirert av Martinsons dikt
* Aniara (Körberg og Dominique-album), et musikkalbum av Tommy Körberg og Carl-Axel Dominique med tekster av Martinson
* Aniara (forening), Studentenes science fiction-forening ved Universitetet i Oslo
Tarzan (andre betydninger)

**[[Tarzan]]** er hovedpersonen i en romanserie av Edgar Rice Burroughs, men kan også være:
*Tarzan, en tegnefilm fra 1999 produsert av The Walt Disney Company.
**Tarzan (album), et norsk musikkalbum fra 1999 med diverse artister. Den norske versjonen av filmmusikken til tegnefilmen fra 1999.
*Tarzan (TV-serie), en tegnefilmserie som gikk på Disney Channel fra 2001 til 2003.
*Tarzan (1932), en amerikansk spillefilm fra 1932.
*Tarzan (film, 2013), en amerikansk-tysk-fransk spillefilm fra 2013.
Georges Johin

**Georges Édouard Johin** (1877–1955) var en fransk krokketspiller som deltok i de olympiske leker 1900 i Paris.

Han ble olympisk mester i krokket under 1900 i Paris. Sammen med Gaston Aumoitte vant han doubleturneringen, de var det eneste påmeldte paret, de ble olympiske mestere uten kamp. I singel med én kule ble han nummer to bak Gaston Aumoitte.

## OL-medaljer
* 1900  Paris  - **Gull** i krokket, double  Frankrike
* 1900  Paris  - Silver i krokket, single én kule    Frankrike

## Referanser


## Eksterne lenker
*
Chrétien Waydelich

**Chrétien Waydelich** (født 28. november 1841 i Strasbourg, død 1917) var en fransk krokketspiller som deltok i de olympiske leker 1900 i Paris.

Waydelich ble olympisk mester i krokket under 1900 i Paris. Han vant singelturneringen med to kuler, og i singel med én kule ble han nummer tre bak sine landsmenn Gaston Aumoitte og Georges Johin.

## OL-medaljer
* 1900  Paris  - **Gull** i krokket, single, to kuler  Frankrike
* 1900  Paris  - Bronse i krokket, single én kule    Frankrike

## Referanser


## Eksterne lenker
*
Filosofiåret 1879

**Filosofiåret 1879** er en oversikt over hendelser, utgivelser og personer med tilknytning til filosofi i 1879.

## Hendelser

## Publiseringer
**[[Begriffsschrift]]* av Gottlob Frege, et banebrytende verk innen moderne logikk  

## Fødsler
*15. januar - Henri Wallon, fransk psykolog, pedagog og filosof (død 1962)
*20. januar - Wilhelm Burkamp, tysk filosof (død 1939)
*30. juni - Mario Calderoni, italiensk filosof (født 1914)
*3. juli - Alfred Korzybski, polsk ingeniør, filosof og matematiker (død 1950)
*28. juli - Inocenc Arnošt Bláha, tsjekkisk sosiolog, filosof og pedagog (død 1960)
*7. oktober - Herman Nohl, tysk pedagog og filosof (død 1960)
*17. desember - Fritz Stein, tysk dirigent, teolog, musikkviter, teolog og filosof (død 1961)

## Dødsfall
*3. mars - William Kingdon Clifford, britisk matematiker og filosof (født 1845)
*31. mars - Sebastiano Purgotti, italiensk kjemiker, matematiker og filosof (født 1799)
*2. april - Carl Göring, tysk sjakkmester og filosof (født 1841)
*14. juni - Johann Karl Friedrich Rosenkranz, tysk filosof (født 1805)
*6. juli - Jakob Friedrich Reiff, tysk filosof (født 1810)
*8. august - Immanuel Hermann Fichte, tysk teolog og filosof (født 1796)


|Henri Wallon(1879-1962)
Fil:Alfred Korzybski.jpg|Alfred Korzybski(1879-1950)
Fil:William Kingdon Clifford.jpg|William Kingdon Clifford(1845-1879)
Fil:Johann Karl Friedrich Rosenkranz.png|Johann Karl Friedrich Rosenkranz(1805-1879)

Fil:Immanuel Hermann Fichte 1859.jpg|Immanuel Hermann Fichte(1796-1879)


## Se også
*Filosofi på 1800-tallet
Jesper Parker

**Jesper Parker** (født 18. april 1984) er en britisk håndballspiller. Han representerte landet sitt under Sommer-OL 2012 i London, der han endte på sisteplass med det britiske landslaget.

## Referanser


## Eksterne lenker
*
Daedycorrhina

***Daedycorrhina*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
Middellsstore, litt matte gullbasser. Fargen kan variere en del innen artene, fra gulbrunt spraglete til fløyelsaktig svart. Hos hannen er pannen noe forlenget, eller med et mer eller mindre trekantet fremspring.

## Utbredelse
Slekten er utbredt i tropisk Afrika.

## Systematisk plassering
Artene blir nå vanligvis ført til slekten *[[Lophorrhina]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *Daedycorrhina* Bates, 1888
******** *[[Daedycorrhina macularia]]* Bates, 1888
******** *[[Daedycorrhina rondoensis]]* Allard, 1988
******** *[[Daedycorrhina songeana]]* Allard, 1988
******** *[[Daedycorrhina tridenticornis]]* Moser, 1916

## Kilder
* Liste over artene
## Eksterne lenker
*
Aniara

***Aniara. En revy om mennesket i tid og rom*** (svensk originaltittel: *Aniara. En revy om människan i tid och rum*) er et episk dikt i genren science fiction av den svenske nobelprisvinneren Harry Martinson. Diktet ble utgitt i 1956. Tittelen er en neologisme basert på det greske ordet ἀνιαρός, som betyr «trist, trettende».

## Norsk oversettelse
Den norske oversettelsen er utgitt på Pax forlag og dessuten av bokklubben som del av serien Århundrets Bibliotek i 2006. Espen Stueland og Johann Grip står bak oversettelsen.

## Andre medier
### Opera
31. mai 1959 hadde en opera i to akter basert på verket premiere på Kungliga Operan i Stockholm med libretto av Erik Lindegren og musikk av Karl-Birger Blomdahl. Verket gikk som fjernsynsteater året etter. Operaen ble oppført i Oslo i 1960. Blomdahl var i 1965 den første som ble tildelt Nordisk råds musikkpris, for musikken til Aniara.

### Musikk
Tommy Körberg og Carl-Axel Dominique ga i 1997 ut albumet Aniara med tekster av Martinson.
Ketil Bjørnstad ga i 1983 ut albumet Aniara inspirert av Martinsons utgivelse.
Tittelsporet på albumet *[[The Great Escape (Seventh Wonder-album)|The Great Escape]]* fra 2010 av det svenske progressiv metal-bandet Seventh Wonder er basert på Martinsons verk.

### Film
I 2018 hadde filmen Aniara premiere på Toronto internasjonale filmfestival og den ble utgitt på kino i 2019 av Magnolia Pictures. Filmen er regissert av Pella Kågerman og Hugo Lilja. 

## Kulturell innflytelse
### Norsk science fictionforening
Studentenes science fiction-forening ved Universitetet i Oslo heter Aniara, oppkalt etter diktet. Foreningen ble stiftet i 1965 med blant andre Jon Bing og Tor Åge Bringsværd til stede.
### Aniara-prisen
Svensk Biblioteksförening har hvert år siden 1974 delt ut Aniara-prisen til en svensk forfatter av skjønnlitteratur for voksne.

## Referanser
Maurice Vignerot

**Maurice Marie Joseph Vignerot** (født 25. november 1879 i Paris, død 28. september 1953 i Gap) var en fransk krokketspiller som deltok i de olympiske leker 1900 i Paris.

Vignerot vant en olympisk sølvmedalje i krokket under 1900 i Paris. Han kom på andreplass i singelturneringen med to kuler bak sin landmann Chrétien Waydelich.

## OL-medaljer
* 1900  Paris  - Sølv i krokket, single, to kuler  Frankrike

## Referanser


## Eksterne lenker
*
Store Sankt Bernhard

**Store Sankt Bernhard** (fransk: *Col du Grand Saint-Bernard*, italiensk: *Colle del Gran San Bernardo*) er et pass i Wallis-Alpene som forbinder Rhônedalen i den sveitsiske kantonen Valais med Aostadalen i Italia. Den sveitsisk-italienske grensen følger ikke nøyaktig vannskillet, men ligger rundt 300 m sørvest for dette. Passets høyeste punkt ( moh.) ligger dermed på sveitsisk side av grensen.

Passet var allerede i romertiden en av de viktigste fjellovergangene over Alpene. Her var ingen vanskelige slukter som hindret ferdselen til passet. Passet nevnes første gang av Julius Cæsar. I 1050 grunnla Bernhard av Menthon et hospits for veifarende i passet, og passet er oppkalt etter ham. Sanktbernhardshundene skal stamme fra avlsarbeid utført av munkene i hospitset. 

Napoléon Bonaparte benyttet passet på sitt felttog mot Italia i mai 1800. Kjørbar vei over passet ble ferdigstilt i 1905. Veien ble helårsvei i 1964 da St. Bernhard-tunnelen under passet ble åpnet.

## Eksterne lenker
* 
* Grosser Sankt Bernhard (Pass), Historisches Lexikon der Schweiz (tysk)
* Le col du Grand-Saint-Bernard dans le Tour de France  (fransk)
Jacques Sautereau

**Jacques Sautereau** (født 7. september 1860 i Louveciennes, død 23. november 1936 i Saint-Mandé) var en fransk krokketspiller som deltok i de olympiske leker 1900 i Paris.

Sautereau vant en olympisk bronsemedalje i krokket under 1900 i Paris. Han kom på tredjeplass i singelturneringen med to kuler bak sine landmenn Chrétien Waydelich og Maurice Vignerot.

## OL-medaljer
* 1900  Paris  - Bronse i krokket, single to kuler  Frankrike

## Referanser


## Eksterne lenker
*
Kombinert under vinter-OL

**Kombinert under vinter-OL**. Kombinert har vært arrangert i samtlige vinter-OL siden de første vinterlekene i 1924. 

Det har blitt arrangert øvelser kun for menn, mens kvinner aldri har fått delta i kombinert i vinterlekene. Kombinertrenn for kvinner er heller ikke med på det olympiske programmet for Vinter-OL 2026.

## Øvelser
;Øvelser for menn (per 2026)
*Individuelt, 10 km – Stor bakke (ett skihopp, stor bakke + 10 km langrenn)
*Individuelt, 10 km – Normalbakke (ett skihopp, normalbakke + 10 km langrenn)
*2 x 7,5 km lag (ett skihopp á to deltagere per lag, stor bakke + 2 x 7,5 km langrenn)

## Medaljefordeling
*Oppdatert per [[vinter-OL 2026]]*

*Kursiv skrift* angir nasjoner eller lag som ikke lenger eksisterer

## Medaljevinnere

## Referanser


## Eksterne lenker
* Resultater – Kombinert hos Olympedia.org
* Oversikt over øvelser, pr. år *FIS-Ski.com*
* Oversikt over leker med kombinert *FIS-Ski.com*
* Oversikt over alle medaljevinnere i kombinert *FIS-Ski.com*
Skihopping under vinter-OL

Det har blitt konkurrert i **skihopping i vinter-OL** siden de første vinterlekene i 1924. Fra 2014 i Sotsji ble skihopping også konkurransegren for kvinner.

## Øvelser
;Øvelser for kvinner (per 2026)
*Normal bakke – K95 (HS106)
*Stor bakke – K120 (HS134)
;Øvelser for menn (per 2026)
*Normal bakke – K95 (HS106)
*Stor bakke – K120 (HS134)
*Lag, stor bakke – K120 (HS134)
;Øvelser for mikslag (per 2026)
*Lag, normal bakke – K95 (HS106)

## Medaljefordeling
*Oppdatert per [[Vinter-OL 2026]]*

*Kursiv skrift* angir lag eller nasjoner som ikke lenger eksisterer

*Det ble utdelt to sølv og ingen bronse i normalbakken i 1980
*Det ble utdelt to bronse i normalbakke for menn i 2026
*Tyskland (GER) konkurrerte som én nasjon fra 1924 til og med 1936 samt fra og med 1992. I 1952 deltok et tysk lag med utøvere kun fra Vest-Tyskland som Tyskland (GER). Fra og med 1956 til og med 1964 deltok et tysk lag med utøvere fra både Vest- og Øst-Tyskland som Det forente Tyskland (EUA). Øst-Tyskland (GDR) og Vest-Tyskland (FRG) konkurrerte med separate lag fra 1968 til 1988.

## Medaljevinnere

## Eksterne lenker
* Resultater – Skihopping hos Olympedia.org
* Oversikt over øvelser, pr. år *FIS-Ski.com*
* Oversikt over leker med skihopp *FIS-Ski.com*
* Oversikt over alle medaljevinnere i skihopp *FIS-Ski.com*
Tom Burridge

**Tom Eustace Burridge** (født 30. april 1881 i London, død 16. september i 1965 i Chatham) var en britisk fotballspiller som deltok i de olympiske leker i 1900 i Paris.

Burridge spilte på det britiske laget *Upton Park F.C.* under verdensutstillingen og OL 1900 i Paris. Det ble spilt kun to fotballkamper mellom tre lag som demonstrasjonsport på Vélodrome de Vincennes i Paris. *Upton Park F.C.* spilte kamp den 20. oktober 1900 mot *Club Française* som de vant med 4-0. Tre dager senere beseiret det franske laget *Université de Bruxelles* fra Belgia med 6-2. I ettertid har International Olympic Committee valgt å utse tre medaljevinnere, gull til Storbritannia, sølv til Frankrike og bronse til Belgia.

## OL-medaljer
* 1900  Frankrike  -  **Gull** i fotball  Storbritannia

## Eksterne lenker
*
Sarah Hargreaves

**Sarah Hargreaves** (født 17. mai 1989) er en britisk håndballspiller. Hun representerte landet sitt under Sommer-OL 2012 i London, der hun endte på sisteplass med det britiske landslaget. 

## Referanser


## Eksterne lenker
*